hotchpotch/miracl-hf-unified huggingface dataset:
ডোমিনিকান প্রজাতন্ত্রের ভূগোল
ডোমিনিকান প্রজাতন্ত্র ক্যারিবীয় দ্বীপপুঞ্জের হিস্পানিওলা দ্বীপের পূর্ব দুই-তৃতীয়াংশ নিয়ে গঠিত একটি রাষ্ট্র। আশেপাশের দ্বীপগুলি গণনায় ধরে দেশটির আয়তন ৪৮,৪৪২ বর্গকিলোমিটার। ডোমিনিকান প্রজাতন্ত্র এবং হিস্পানিওলা দ্বীপের পশ্চিম এক-তৃতীয়াংশে অবস্থিত রাষ্ট্রে হাইতি-র মধ্যকার সীমান্তের দৈর্ঘ্য ৩৮৮ কিলোমিটার। ডোমিনিকান প্রজাতন্ত্রের পূর্ব-পশ্চিমে সর্বোচ্চ দৈর্ঘ্য ৩৯০ কিমি, পুন্তা দে আগুয়া থেকে লাস লাহাস পর্যন্ত। উত্তর-দক্ষিণে সর্বোচ্চ বিস্তার ২৬৫ কিলোমিটার, ইসাবেলা অন্তরীপ থেকে বেয়াতা অন্তরীপ পর্যন্ত। রাজধানী সান্তো দোমিংগো দক্ষিণ উপকূলে অবস্থিত।
ডোমিনিকান প্রজাতন্ত্রের উত্তর উপকূলে আটলান্টিক মহাসাগর এবং দক্ষিণে ক্যারিবীয় সাগর। দেশটি (এবং হিস্পানিওলা দ্বীপ) মোনা প্রণালীর মাধ্যমে পুয়ের্তো রিকো থেকে বিচ্ছিন্ন।
ডোমিনিকান প্রজাতন্ত্রের ভূগোলে পূর্ব-পশ্চিমে বিস্তৃত অনেকগুলি পর্বতমালা এবং এদের মধ্যবর্তী উপত্যকা প্রভাব বিস্তার করেছে। উত্তর থেকে দক্ষিণে ক্রমান্বয়ে এগুলির নাম হল কর্দিইয়েরা সেপ্তেন্ত্রিওনাল পর্বতমালা, সিবাও উপত্যকা, কর্দিইয়েরা সেন্ত্রাল পর্বতমালা, সান হুয়ান উপত্যকা, সিয়ের্‌রা দে নেইবা পর্বতমালা, নেইবা উপত্যকা, সিয়ের্‌রা দে বাওরুকো, এবং ইয়ানো কস্তেরো দেল কারিবে (ক্যারিবীয় উপকূলীয় সমভূমি)।
কর্দিইয়েরা সেন্ত্রাল থেকে উৎপন্ন এবং আটলান্টিক মহাসাগরে পতিত ২৯৬ কিমি দীর্ঘ ইয়াকে দেল নর্তে ডোমিনিকান প্রজাতন্ত্রের দীর্ঘতম নদী। এটির নদীবিধৌত এলাকার আয়তন প্রায় ৭ হাজার বর্গকিলোমিটার।
নিকারাগুয়ার ভূগোল
নিকারাগুয়া মধ্য আমেরিকার একটি দেশ। এর পূর্বে ক্যারিবী সাগর এবং পশ্চিমে উত্তর প্রশান্ত মহাসাগর। দেশটিকে প্রশান্ত মহাসাগরীয় নিম্নভূমি, মধ্যভাগের আর্দ্র, শীতল উচ্চভূমি এবং ক্যারিবীয় নিম্নভূমি --- এই তিনটি ভূ-প্রাকৃতিক অঞ্চলে ভাগ করা যায়।
হন্ডুরাসের ভূগোল
হন্ডুরাসের ভূ-প্রকৃতিকে তিনটি প্রধান অঞ্চলে ভাগ করা যায়। এগুলি হল মধ্যভাগের উচ্চভূমি এবং দুই উপকূলের সমভূমি। মধ্যভাগের উচ্চভূমিটি দেশের প্রায় ৮০% এলাকা জুড়ে বিস্তৃত। উত্তরের ক্যারিবীয় নিম্নভূমি এবং প্রশান্ত মহাসাগরের ফনসেকা উপসাগরের উপকূলের নিম্নভূমিগুলি পলিময় সমভূমি।
অ্যান্টিগুয়া এবং বার্বুডার অর্থনীতি
অ্যান্টিগুয়া এবং বার্বুডার অর্থনীতি মূলত সেবানির্ভর। পর্যটনশিল্প ও বিভিন্ন সরকারি সেবা প্রতিষ্ঠান অর্থনীতির মূল চালিকাশক্তি।
কানাডার অর্থনীতি
কানাডা বিশ্বের সবচেয়ে ধনী দেশগুলির একটি। দেশটি অর্গানাইজেশন ফর ইকোনমিক কোঅপারেশন অ্যান্ড ডেভেলপমেন্ট (ওইসিডি) এবং জি৮ গ্রুপের সদস্য। অন্যান্য উন্নতদেশগুলির মত কানাডার অর্থনীতির সিংহভাগ সেবামূলক শিল্প নিয়ে গঠিত। প্রায় তিন চতুর্থাংশ কানাডাবাসী কোন না কোন সেবা শিল্পের সাথে যুক্ত আছেন। কাঠ ও খনিজ তেল আহরণ শিল্প কানাডার প্রধানতম দুইটি ভারী শিল্প। এছাড়া দক্ষিণ ওন্টারিও-কে কেন্দ্র করে একটি উৎপাদন শিল্পব্যবস্থা গড়ে উঠেছে। এগুলির মধ্যে মোটরযান উৎপাদন শিল্প প্রধানতম।
কানাডার অধিকাংশ আন্তর্জাতিক বাণিজ্য মার্কিন যুক্তরাষ্ট্রের সাথে সম্পাদিত হয়। কানাডাতে একটি মুক্ত বাজার অর্থনীতি বিদ্যমান। অর্থনীতিতে সরকারী হস্তক্ষেপের পরিমাণ মার্কিন যুক্তরাষ্ট্রের তুলনায় বেশি, তবে ইউরোপীয় দেশগুলির তুলনায় কম। কানাডার মাথাপিছু জাতীয় আয় ২০০৬ সালে ৩৫,২০০ মার্কিন ডলার ছিল।
কিউবার অর্থনীতি
কিউবার অর্থনীতি প্রধানত রাষ্ট্র-নিয়ন্ত্রিত, পরিকল্পিত অর্থনীতি। সরকার প্রধান বিনিয়োগকারী এবং বেশির ভাগ শ্রমিক সরকারি চাকরি করেন। ২০০০ সালে প্রায় ৭৮% শ্রমশক্তি সরকারী খাতে নিযুক্ত ছিল।
গুয়েতেমালার অর্থনীতি
গুয়াতেমালার অর্থনীতি স্বল্পোন্নত। এটি একটি বাজার অর্থনীতি যার ভিত্তি ব্যাপকভাবে ঐতিহ্যবাহী অর্থকরী শস্য যেমন কফি, চিনি ও কলার উপর নির্ভরশীল। ১৯৬০ ও ১৯৭০-এর দশকে দেশটির অর্থনীতি অত্যন্ত চাঙা ছিল এবং এসময় এর ব্যাপক প্রবৃদ্ধি ঘটে। কিন্তু জাতীয় ঋণ এবং অন্যান্য কারণে ১৯৮০-র দশকে অর্থনৈতিক প্রবৃদ্ধির হার নেমে যায় এমনকি অর্থনীতি সংকুচিতও হতে শুরু করে। ১৯৮০-র দশকের শেষ দিকে বেসামরিক শাসনের পুনরাবির্ভাবের কারণে বৈদেশিক বিনিয়োগ ও পর্যটন বৃদ্ধি পায় ফলে অর্থনীতির খানিকটা উন্নতি ঘটে। কিন্তু বৈদেশিক ঋণের বোঝা এবং বিদেশের সাথে বাণিজ্যের ঋণাত্মক হিসাব অর্থনীতিকে ব্যাহত করতে থাকে। গুয়াতেমালার সরকার কাটা ফুল, "তুষার মটরশুঁটি", ইত্যাদি ব্যতিক্রমী কৃষিদ্রব্য রপ্তানি করাকে উৎসাহিত করে এবং উন্মুক্ত বাণিজ্য অঞ্চল ও যন্ত্রাংশ-সংযোজন কারখানা সৃষ্টি করে শিল্পক্ষেত্রের বিকেন্দ্রীকরণের মাধ্যমে দেশটির অর্থনীতি পুনরুজ্জীবিত করার চেষ্টা চালায়। ২১শ শতকের শুরুতে এসে গুয়াতেমালার অর্ধেকের বেশি লোক দারিদ্র্য রেখার নিচে বসবাস করত। প্রবাসী গুয়াতেমালানদের পাঠানো বৈদেশিক মুদ্রাই দেশের বৈদেশিক আয়ের মূল উৎসে পরিণত হয়, যা রপ্তানি ও পর্যটন ক্ষেত্রের সমন্বিত আয়ের চেয়েও বেশি। মার্কিন যুক্তরাষ্ট্র দেশটির বৃহত্তম বাণিজ্য অংশীদার; গুয়াতেমালার ৩৬% আমদানি যুক্তরাষ্ট্র থেকে আসে এবং ৪০% রপ্তানি যুক্তরাষ্ট্রে যায়। গুয়াতেমালার স্থানীয় মুদ্রার নাম কেৎসাল (Quetzal)। দেশটির মোট আভ্যন্তরীণ উৎপাদনের মূল্যমান প্রায় ১২ হাজার ৬০০ কোটি মার্কিন ডলার, যা বিশ্বের ৮১তম বৃহত্তম অর্থনীতি। মাথাপিছু মোআউ ৭৭০০ মার্কিন ডলার। সেবাখাত অর্থনীতির বৃহত্তম খাত।
পুয়ের্তো রিকোর অর্থনীতি
পুয়ের্তো রিকোর অর্থনীতি ক্যারিবীয় অঞ্চলের সবচেয়ে গতিশীল অর্থনীতির একটি। এটি ডোমিনিকান প্রজাতন্ত্রের পরেই এ অঞ্চলের ২য় বৃহত্তম অর্থনীতি। বর্তমানে কৃষিখাতের চেয়ে শিল্পখাতে অর্থনৈতিক কর্মকাণ্ডের পরিমাণ বেশি। মার্কিন যুক্তরাষ্ট্রের বাজারে শুল্কমুক্ত প্রবেশাধিকার এবং কর ছাড়ের কারণে পুয়ের্তো রিকোতে মার্কিন ব্যবসা প্রতিষ্ঠানগুলি ১৯৫০-এর দশক থেকে বড় আকারে বিনিয়োগ শুরু করে। এখানে মার্কিন ন্যূনতম মজুরির আইন বলবৎ আছে। চিনির উৎপাদনের পরিবর্তে দুগ্ধজাত দ্রব্য ও অন্যান্য গবাদি পশুদ্রব্য উৎপাদন বর্তমানে কৃষিখাতে উপার্জনের প্রধান উপায়। পর্যটন শিল্পও ঐতিহ্যগতভাবে একটি বড় শিল্প। ২০০৭ সালে পুয়ের্তো রিকোতে প্রায় ৬০ লক্ষ পর্যটক বেড়াতে আসেন।
বাহামার অর্থনীতি
বাহামার অর্থনীতি মূলত একটি উন্নয়নশীল অর্থনীতি। এটি পর্যটন শিল্প এবং বৈদেশিক ব্যাংকিং শিল্পের উপর নির্ভরশীল।
কানাডার রাজনীতি
কানাডা একটি ফেডারেশন যাতে সংসদীয় গণতন্ত্রভিত্তিক সরকারব্যবস্থা এবং একটি সাংবিধানিক রাজতন্ত্র প্রচলিত। কানাডার সরকার দুই ভাগে বিভক্ত। কেন্দ্রীয় সরকার এবং প্রাদেশিক বা আঞ্চলিক সরকার। প্রশাসনিক অঞ্চলগুলির তুলনায় প্রদেশগুলিতে স্বায়ত্তশাসনের পরিমাণ বেশি। কানাডার বর্তমান সংবিধান ১৯৮২ সালে রচিত হয়। এই সংবিধানে পূর্বের সাংবিধানিক আদেশগুলি একটিমাত্র কাঠামোয় একত্রিত করা হয় এবং এতে অধিকার ও স্বাধীনতার উপর একটি চার্টার যোগ করা হয়। এই সংবিধানেই প্রথম কানাডার নিজস্ব স্থানীয় সরকারকে তাঁর সংবিধানের উপর পূর্ণ ক্ষমতা প্রদান করা হয়। পূর্বে কানাডা ১৮৬৭ সালে প্রণীত ব্রিটিশ উত্তর আমেরিকা অধ্যাদেশবলে পরিচালিত হত এবং এতে ও এর পরে প্রণীত আইনসমূহে ব্রিটিশ সরকারকে কিছু সাংবিধানিক ক্ষমতা প্রদান করা হয়েছিল।
নির্বাচিনী কর্মকর্তা বাদে ১৮ বা তার বেশি বয়সী সমস্ত কানাডীয় নাগরিক ভোট দিতে পারেন। জেলে বা অন্যত্র শাস্তিপ্রাপ্ত বাদে সকল যোগ্য ভোটার নির্বাচনে প্রার্থী হতে পারেন। কানাডার নির্বাচনী এলাকার নাম রাইডিং। এক রাইডিংয়ের অধিবাসী অন্যত্র ভোট দিতে পারেন না। কানাডাতে ভোটার উপস্থিতির হার উচ্চ। প্রায় ৭০% সাধারণত ভোটাধিকার প্রয়োগ করেন।
ব্রিটেনের রানী দ্বিতীয় এলিজাবেথ কানাডারও রানী হিসেবে স্বীকৃত। একজন গভর্নর জেনারেল কানাডাতে রানীর প্রতিনিধিত্ব করেন। তবে তার পদ মূলত আলংকারিক। প্রধানমন্ত্রী দেশের প্রধান নির্বাহী। তিনি আইনসভার কাছে দায়বদ্ধ। কানাডীয় আইনসভার নির্বাচন প্রতি ৫ বছর অন্তর প্রতিষ্ঠিত হয়। কেন্দ্রীয় ও প্রাদেশিক সরকার থেকে বিচারক নিয়োগ করা হয়।
ঐতিহ্যগতভাবে কানাডাতে দুইটি প্রধান জাতীয় রাজনৈতিক দল আছে। একটি কানাডার লিবারেল পার্টি এবং অপরটি কানাডার রক্ষণশীল পার্টি (অথবা প্রোগ্রেসিভ কনজার্ভেটিভ পার্টি) এবং ২০১১ সালের নির্বাচনে সামাজিক-গণতান্ত্রিক নতুন গণতান্ত্রিক পার্টি (NDP) রাজনৈতিক প্রক্রিয়াটি তাদের নিজস্ব প্রভাব প্রয়োগ করে। এরা যথাক্রমে উদারপন্থা ও রক্ষণশীল রাজনৈতিক চিন্তাধারার ধারক। প্রাদেশিক সরকারেও রক্ষণশীল ও প্রগতিবাদী বিভাজন আছে, তবে তারা জাতীয় দলগুলির সাথে অনেক ক্ষেত্রেই দ্বিমত পোষণ করেন। ১৯৯৩ সাল পর্যন্ত দুইটি দলই বেশ শক্তিশালী ছিল। এরা পর্যায়ক্রমে সরকারী ও বিরোধী দলে বসত। কিন্তু ১৯৯৩ সালে রক্ষণশীলেরা চরম পরাজয় বরণ করে এবং দলটির অস্তিত্ব হুমিকির সম্মুখীন হয়। কুইবেক বা কেবেকের ব্লক কেবেকোয়া নামের একটি রাজনৈতিক দল প্রধান বিরোধী দল হিসেবে আবির্ভূত হয়। ১৯৯৭ সালের নির্বাচনে তাদের বদলে রক্ষণশীল রিফর্ম পার্টির আবির্ভাব ঘটে। এরা পরবর্তীতে কানাডিয়ান অ্যালায়েন্স নামের একটি দলে সংযুক্ত হয়। কানাডিয়ান অ্যালায়েন্স ও প্রোগ্রেসিভ কনজার্ভেটিভ পার্টি একত্রিত হয়ে কনজার্ভেটিভ পার্টি গঠন করে।
দ্বিতীয়বিশ্বযুদ্ধের পর থেকে কেন্দ্রীয় সরকার কানাডীয় নাগরিকদের জন্য সামাজিক সেবার পরিমাণ বৃদ্ধি করেছে। চিকিৎসা সেবাতে ভর্তুকি দেওয়া হয়েছে, এবং পেনশন ও পারিবারিক ভর্তুকির ব্যবস্থা করা হয়েছে। প্রাদেশিক সরকারগুলিও এগুলিতে অংশ নিয়েছে। তবে প্রাদেশিক সরকারগুলি নিজেদের ক্ষমতা হ্রাসের ব্যাপারেও সচেতন। বিশেষ করে ফরাসিভাষী অধ্যুষিত কেবেকের সরকার ইংরেজিভাষী সংখ্যাগরিষ্ঠ জনগণের আধিপত্যের ব্যাপারে স্পর্শকাতর।
বৈদেশিক সম্পর্কের ক্ষেত্রে ঠান্ডা যুদ্ধের সময় কানাডা সাম্যবাদ বিরোধী শক্তির পক্ষে অবস্থান নিয়েছিল। দেশটি নেটোর সেনাবাহিনীতে সেনা সরবরাহ করেছে। তবে কানাডা কোন প্রধান সামরিক শক্তি হবার ব্যাপারে অভিলাষ ব্যক্ত করেনি। দেশটি জাতিসঙ্ঘের জোর সমর্থক এবং বিশ্বের বিভিন্ন সংঘাতপূর্ণ স্থানে শান্তি রক্ষাকারী বাহিনীতে নিজের সেনা পাঠিয়ে থাকে।
কিউবার রাজনীতি
বিংশ শতাব্দীর শুরুতে কিউবা মার্কিন যুক্তরাষ্ট্রের সুরক্ষায় একটি স্বাধীন রাষ্ট্র ছিল। ১৮৯৮ সালের স্পেনীয়-মার্কিনী যুদ্ধের পর যুক্তরাষ্ট্র কিউবা দখল করে এবং কিউবা মার্কিন মদতপুষ্ট একটি সরকার গঠন করে। ১৯০২ সালে দেশটি একটি ঐতিহাসিক পর্বে প্রবেশ করে, যার বৈশিষ্ট্য ছিল দুইটি স্বৈরশাসন এবং ভঙ্গুর গণতন্ত্র। ১৯৫৯ সালের পরে কিউবায় কমিউনিস্ট পার্টর নেতৃত্বে একদলীয় কমিউনিস্ট সরকার প্রতিষ্ঠিত হয়।
১৯৫৯ সালের ১লা জানুয়ারি কিউবান বিপ্লব কিউবাতে প্রজাতন্ত্রের পতন ঘটায়। ১৯৬১ সাল নাগাদ সরকারকে কিউবার কমিউনিস্ট পার্টি ও তার নেতা ফিদেল কাস্ত্রোর অধীনে সরকারকে কেন্দ্রীভূত করে ফেলা হয়। ১৯৭০-এর দশক পর্যন্ত কিউবার বিপ্লবী সরকার অবিধিবদ্ধ আইনি চুক্তি মোতাবেক চালিত হত। এ সময় ১৯৪০-এর সংবিধানকে উপেক্ষা করা হয়। নির্বাহী শাখা আইন জারি করত এবং বাস্তবায়ন করত। বিচার ব্যবস্থার আইন প্রত্যাখ্যান করার ক্ষমতা থাকলেও তা বাস্তবে কখনোই ঘটেনি।
১৯৭৬ সালে কিউবান সরকার একটি নতুন সংবিধান রচনা করেন যাতে কমিউনিস্ট শাসনব্যবস্থা বিধিবদ্ধ করা হয়। এই সংবিধানের অধীনে অনেকগুলি কমিটি, কাউন্সিল ও মন্ত্রণালয়কে সরকারের বিভিন্ন কর্মক্ষেত্রের দায়িত্ব দেওয়া হয়। এই ক্ষেত্রগুলিতে নাগরিকেরা সরকারের সিদ্ধান্তগ্রহণ প্রক্রিয়ায় নিজের মতামত ব্যক্ত করতে পারেন এবং সরকারও দ্রুততার সাথে সরকারী নীতি সংক্রান্ত তথ্য জনগণের কাছে পৌঁছে দিতে পারেন। সবগুলি রাজনৈতিক এককই পিসিসি এবং শেষ পর্যন্ত ফিদে কাস্ত্রোর কাছে জবাবদিহি করতে বাধ্য ছিল।
কিউবান বিপ্লব কেন্দ্রীয় গণতন্ত্রের প্রতিশ্রুতি দেয়। অর্থাৎ সরকার নিয়ন্ত্রিত সংস্থার মাধ্যমে জনগণ শাসনব্যবস্থায় অংশগ্রহণ করতে পারবে। কিউবার কমিউনিস্ট নেতৃত্বের মতে লাতিন আমেরিকার ঐতিহ্যবাহী গণতন্ত্রগুলি খুব সহজেই সামরিক একনায়কতন্ত্রে পরিণত হয় কিংবা দুর্নীতির শিকার হয়, যার ফলে গণতন্ত্র অর্থহীন হয়ে পড়ে। তাত্ত্বিকভাবে কিউবান সরকার এমন একটি কেন্দ্রশাসিত রাজনৈতিক কাঠামো তৈরি করে, যাতে প্রতিটি সরকারী নীতি বিষয়ক সিদ্ধান্তের ব্যাপারে জনগণের মতামত নেওয়া হয়। ফলে সামরিক স্বৈরতন্ত্র ও দুর্নীতি এড়ানো সম্ভব হয়। কিউবান কমিউনিস্টদের মতে এই পদ্ধতি গণতান্ত্রিক। তবে সমস্ত বড় সিদ্ধান্ত কাস্ত্রোই গ্রহণ করেন এবং জনমত গ্রহণ না করেই।
কিউবাতে সরকারী কাঠামোর বাইরে রাজনৈতিক সংগঠন কঠোরভাবে নিষিদ্ধ। পিসিসি ও কাস্ত্রো সংবাদসংস্থাগুলিকে নিয়ন্ত্রণ করেন এবং স্বাধীন রাজনৈতিক সমাবেশ নিরুৎসাহিত করেন। তবে দমন পীড়নের প্রকৃতি নির্ণয় করা কঠিন। কিউবান নাগরিকদের ঐকমত্যে পৌঁছানোর বা বিরোধী নেতা নির্বাচন করার কোন সুযোগ নেই।
গ্রেনাডার রাজনীতি
গ্রেনাডা কমনওয়েলথ অভ নেশনসের একটি স্বাধীন রাষ্ট্র। ব্রিটেনের রাজা বা রানী এখানকারও রাজা বা রানী এবং রাষ্ট্রপ্রধান। একজন গভর্নর জেনারেল রানীর প্রতিনিধিত্ব করেন। গ্রেনাডা ১৯৭৩ সালে সংসদীয় ব্যবস্থা ও লিখিত সংবিধান গ্রহণ করে। ১৯৭৯ সালে একটি কু-এর পর সংবিধানটি স্থগিত করা হয় এবং সংসদ ভেঙে দেওয়া হয়। ১৯৮৩ সালে আরেকটি কু হয় এবং মার্কিন যুক্তরাষ্ট্র সেনাবাহিনী দেশটিতে হস্তক্ষেপ করে। একটী অন্তর্বর্তীকালীন উপদেষ্টা কাউন্সিল গঠন করা হয়। ১৯৮৪ সালের ডিসেম্বরে সংবিধান ও সংসদীয় সরকার পুনঃপ্রতিষ্ঠা করা হয়। 
গ্রেনাডার আইনসভা দ্বিকাক্ষিক। ১৫ সদস্য বিশিষ্ট জনগণের ভোটে নির্বাচিত হাউজ অভ রেপ্রেজেন্টেটিভ্‌স এবং ১৩ সদস্যবিশিষ্ট সেনেট। হাউজ অভ রেপ্রেজেন্টেটিভস-এর সরকারি দলের নেতা গভর্নর জেনারেল কর্তৃক প্রধানমন্ত্রী নির্বাচিত হন। প্রধানমন্ত্রীর পরামর্শে গভর্নর জেনারেল মন্ত্রীসভা নির্বাচন করেন। গ্রেনাডার প্রধান রাজনৈতিক দলগুলি হল রক্ষণশীল নিউ ন্যাশনাল পার্টি, উদারপন্থী ন্যাশনাল ডেমোক্র‌্যাটিক কংগ্রেস, এবং ডানপন্থী গ্রেনাডা ইউনাইটেড লেবার পার্টি।
নিকারাগুয়ার রাজনীতি
স্বাধীনতার পর থেকে নিকারাগুয়াতে একটি প্রজাতান্ত্রিক সরকার ব্যবস্থা বিদ্যমান, যা একজন নির্বাচিত রাষ্ট্রপতি, একটি কংগ্রেস ও একটি সুপ্রিম কোর্ট নিয়ে গঠিত। তবে ঐতিহাসিকভাবে নির্বাহী শাখাটিই আধিপত্য বিস্তার করেছে। কংগ্রেস ও কোর্ট মূলত রাষ্ট্রপ্তির আদেশ মেনে চলে। রাষ্ট্রপতি সাংবিধানিক অধিকার স্থগিত করতে পারেন। সামরিক বাহিনীও অনেক সময় সিদ্ধান্তমূলক পদক্ষেপ গ্রহণ করেছে। মার্কিন যুক্তরাষ্ট্র দেশটির রাজনৈতিক ব্যবস্থাতে বিকৃতি সাধন করে। যুক্তরাষ্ট্র নিজের ক্ষমতাবলে দেশটিতে মার্কিন সেনা এবং মার্কিন বন্ধুভাবাপন্ন সরকার স্থাপন করে, ও বিপ্লব দমন করে।
১৯৩৬ থেকে ১৯৭৯ সাল পর্যন্ত সোমোসা পরিবার দেশটিতে আধিপত্য বিস্তার করে রেখেছিল। তারা দেশে একনায়কতন্ত্র চালু করেছিল। মার্কিন সহায়তা নিয়ে সমোসারা নির্বাচনে কারচুপি করে, মানবাধিকার লঙ্ঘন করে এবং অর্থনীতিতে লুটপাট চালায়। ১৯৭৯ সালে সান্দানিস্তা গেরিলারা বিপ্লবের মাধ্যমে এদের উৎখাত করে। সান্দানিস্তারা ১৯৯০ সাল পর্যন্ত ক্ষমতায় ছিল। একনায়কতান্ত্রিক না হলেও তারাও রাজনৈতিক প্রক্রিয়া কৌশলে নিয়ন্ত্রণ করত। ১৯৯০ সালে বিয়লেতা বাররিওস দে কামোররো-র রাষ্ট্রপতি হিসেবে নির্বাচনের মাধ্যমে নিকারাগুয়াতে গণতন্ত্রের চর্চা বৃদ্ধি পায়।
নিকারাগুয়ার বর্তমান সংবিধানটি ১৯৮৭ সালে প্রণীত হয়। এটি ১৯৯৫ ও ২০০০ সালে সংশোধন করা হয়। এতে ব্যক্তিস্বাধীনতা, শিক্ষ ও বাসস্থানের অধিকার, এবং নারীদের সমতার কথা উল্লেখ করা হয়েছে। সুপ্রিম নির্বাচনী কাউন্সিল ভোটার নিবন্ধন ও নির্বাচন পরিচালনা করে থাকে। এটি আগে স্বাধীন ছিল, তবে ২০০০ সালের এক সংশোধনীতে ক্ষমতাসীন সরকার ও প্রধান বিরোধী দলকে এর সদস্য নির্বাচনের ক্ষমতা দেওয়া হয়। নিকারাগুয়াতে ভোটাধিকার অর্জনের বয়স ১৬।
পানামার রাজনীতি
১৮২১ সালে স্পেনের কাছ থেকে স্বাধীনতা লাভের সময় থেকেই পানামাতে গণতান্ত্রিক ঐতিহ বিদ্যমান। পানামাতে ১৯০৩, ১৯৪৬ এবং ১৯৭২ সালে তিনবার সংবিধান রচনা করা হয়েছে। ১৯৮৩ সালে সংবিধানে বড় ধরনের সংশোধন আনা হয়। ১৮ বছর বা তদুর্ধ্ব বয়সের সব নাগরিকের নির্বাচনে ভোট দেওয়া বাধ্যতামূলক।
পানামার গণতান্ত্রিক ঐতিহ্যের বিপরীতে ১৯৩০-এর দশক থেকেই দেশটির সেনাবাহিনী দেশের রাজনীতিতে সক্রিয় অংশগ্রহণ করে আসছে। সামরিক বাহিনী ১৯৬৮ সাল থেকে ১৯৮৯ সাল পর্যন্ত সরকারের নিয়ন্ত্রণে ছিল। পানামার সরকারীভাবে কোন সেনাবাহিনী নেই। ১৯০৩ সাল থেকে মার্কিন সেনাবাহিনী দেশটির প্রতিরক্ষার দায়িত্বে নিয়োজিত। তবে ইতিহাসের বিভিন্ন সময়ে দেশের অভ্যন্তরে একটি সামরিক পুলিশ বাহিনী সবসময়ই বিদ্যমান ছিল। এটি বিভিন্ন সময়ে জাতীয় পুলিশ (১৯০৩-১৯৫৩), জাতীয় গার্ড (১৯৫৩-১৯৮৩), পানামা প্রতিরক্ষা বাহিনী (১৯৮৩-১৯৮৯), এবং গণবাহিনী (১৯৯০-) নামে পরিচিত।
১৯৪০-এর দশকের শেষ নাগাদ পুলিশ কমান্ডার হোসে আন্তোনিও রেমন রাষ্ট্রপতি বাছাই ও অপসারণের ক্ষমতা নিয়ে নেন। ১৯৫২ সালে তিনি নিজেই দেশের রাষ্ট্রপতি হয়ে যান। ১৯৫৫ সালে তাঁকে হত্যা করা হলে পুলিশ সরকারে সক্রিয় ভূমিকা থেকে বিরত হয়। কিন্তু ১৯৬৮ সালে দুইজন কর্নেল একটি সামরিক কু-এর মাধ্যমে রাষ্ট্রপতিকে উৎখাত করেন এবং পানামাতে ২২ বছর দীর্ঘ স্বৈরশাসনের সূচনা হয়। এসময় ওমার তোররিহোস এররেরা (১৯৬৯-১৯৮১), এবং মানুয়েল নোরিয়েগা (১৯৮৪-১৯৮৯) ছিলেন প্রধান রাষ্ট্রনায়ক। ১৯৮৯ সালে মার্কিন যুক্তরাষ্ট্র পানামা আক্রমণ করে নোরিয়েগাকে অপসারণ করে, সেনাবাহিনী ভেঙে দেয় এবং দেশটিতে বেসামরিক সরকার পুনঃপ্রতিষ্ঠিত করে।
সেন্ট কিটস ও নেভিসের রাজনীতি
সেন্ট কিটস ও নেভিস একটি স্বাধীন কমনওয়েলথ রাষ্ট্র। রাণী ২য় এলিজাবেথ এর রাষ্ট্রপ্রধান। একজন গভর্নর জেনারেল রাণীর প্রতিনিধিত্ব করেন। গভর্নর-জেনারেল প্রধানমন্ত্রী ও তার মন্ত্রীসভার পরামর্শ অনুসরণ করেন। প্রধানমন্ত্রী হলেন দেশের এককাক্ষিক আইনসভার সংখ্যাগরিষ্ঠ দলের নেতা। তিনি ও তাঁর মন্ত্রীসভা দেশ চালান। আইনসভাতে আসনসংখ্যা ১৪। এদের মধ্যে ১১ জন জনপ্রতিনিধি নির্বাচনের মাধ্যমে নির্বাচিত হন এবং ৩ জন সিনেটরকে গভর্নর জেনারেল মনোনীত করেন। সবার কার্যমেয়াদ ৫ বছর।
আন্তর্জাতিকভাবে সেন্ট কিটস ও নেভিস ক্যারিবীয় সম্প্রদায় CARICOM এবং পূর্ব ক্যারিবীয় রাষ্ট্রসমূহের সংস্থার OECS সদস্য।
গুয়েতেমালার সংস্কৃতি
গুয়েতেমালার সংস্কৃতি-তে মায়া ও স্পেনীয় প্রভাব পড়েছে। এই দুই সংস্কৃতির প্রভাব দরিদ্র মায়ান গ্রামবাসী ও ধনী স্পেনীয় শহরবাসীর মধ্যে সুস্পষ্টভাবে বিভাজিত।
গুয়াতেমালা মায়া সভ্যতার কেন্দ্রস্থল। মায়া সভ্যতা একদা পার্শ্ববর্তী বেলিজ, পশ্চিম হন্ডুরাস, এল সালভাদর, ও দক্ষিণ মেক্সিকো পর্যন্ত বিস্তৃত ছিল। খ্রিস্টপূর্ব ১০০০ অব্দে এ সভ্যতার শুরু হয় বলে মনে করা হয়।
আমেরিকার সভ্যতাগুলির মধ্যে মায়া সভ্যতা ছিল অত্যন্ত অগ্রসর। বাণিজ্য ও কৃষি নেটওয়ার্ক প্রতিষ্ঠা করা ছাড়াও এই সভ্যতার লোকেরা একটি জটিল লিখন পদ্ধতি (মায়ান চিত্রলিপি) এবং অবিশ্বাস্যরকম নিখুঁত পঞ্জিকা উদ্ভাবন করেছিল। বিভিন্ন প্রত্নস্থলের ধ্বংসাবশেষ, যেমন - মানমন্দির, খাবারের গোলা, বিরাট মাঠ, ইত্যাদি দেখে প্রত্নবিদেরা মনে করেন মায়ারা ছিল একটি অর্থনৈতিকভাবে সমৃদ্ধ ও সংস্কৃতিবান জাতি।
কলম্বাস-পূর্ব মায়ান সমাজ একগুচ্ছ রাজবংশ শাসন করতেন। মায়াদের প্রাচীন ধর্মে বেশ কিছু দেবতা আছে, এবং এদের মধ্যে ইউম কাক্স বা ভুট্টা দেবতা সবচেয়ে গুরুত্বপূর্ণ, কেননা তিনি উদ্ভিদ ও প্রাণী উভয়ের উর্বরতা নিয়ন্ত্রণ করেন।
মায়ারা কিচিলা নামের একটি মদও উদ্ভাবন করেছিল। বর্তমান গুয়াতেমালান জনগণের প্রায় এক-তৃতীয়াংশ এটি এখনও নিয়মিত পান করে।
স্পেনীয় কোঙ্কিস্তাদোরদের আবির্ভাবের পর মিশ্র জাতি লাদিনোদের হাতে গুয়াতেমালার ক্ষমতা হস্তান্তরিত হয়। কিন্তু আমেরিকার অন্যান্য দেশের মত স্থানীয়দের সম্পূর্ণ উৎখাত না করে এরা খানিকটা অসহজভাবেই পাশাপাশি বসবাস করা শুরু করে। যদিও স্পেনীয় ভাষা সরকারী ভাষায় পরিণত হয় এবং স্কুলগুলিতে তা শেখা বাধ্যতামূলক, বিভিন্ন মায়ান ভাষা কখনোই হারিয়ে যায় নি, বরং আজও গুয়াতেমালার বিভিন্ন অঞ্চলে এগুলিতে মানুষ কথা বলে থাকে।
মায়া জাতির লোকেরা উজ্জ্বল রঙের ইয়্যাম-ভিত্তিক কাপড় পরে থাকেন, যার মধ্যে আছে ঢিলা বা cape, শার্ট, ব্লাউজ ও অন্যান্য পোষাক। প্রতিটি মায়া গ্রাম নিজস্ব বিন্যাসে কাপড় বুনে থাকে, ফলে পরনের কাপড় দেখেই ব্যক্তিটি কোন এলাকার তা বলে দেয়া যায়।
১৯৬০-এর আগে রোমান ক্যাথলিক ধর্ম ও আদিবাসী মায়া ধর্ম মিলিয়ে একটি সংকর ধর্ম দেশের সর্বত্র প্রচলিত ছিল। ১৯৬০-এর পরে শহর অঞ্চলে প্রোটেস্টান্ট ধর্ম মূল ধর্মে পরিণত হয়।
১৯৬০ সালে ধনী লাদিনো ও দরিদ্র গ্রামীণ মায়ানদের মধ্যে এক দীর্ঘ গৃহযুদ্ধ শুরু হয়। লাদিনোরা সামরিক সেনা ও সরকারের নিয়ন্ত্রণে ছিল বলে মায়ানদের ক্ষয়ক্ষতি হয় বেশি। গৃহযুদ্ধের কারণে মধ্যবিত্ত ও মধ্যপন্থীরা হয় দল বেছে নিতে কিংবা দেশ ছাড়তে বাধ্য হয়।
প্রায় ৩৬ বছর যুদ্ধ ও ১ লাখেরও বেশি লোক মারা যাবার পর ১৯৯৬ সালে একটি শান্তিচুক্তি স্বাক্ষরিত হয় এবং দেশটির অবস্থার ধীরে ধীরে উন্নতি হতে শুরু করে। তবে এখনও দুই পক্ষের মধ্যে চরম শত্রুতা বিদ্যমান, যদিও উভয়েই নিজেদেরকে গুয়াতেমালান বলেই পরিচয় দেয়।
জ্যামাইকার পরিবহন ব্যবস্থা
প্রধান নিবন্ধ: জ্যামাইকার রেলওয়ে
অন্যান্য দেশগুলোর মতই জ্যামাইকার রেলওয়ে ব্যবস্থা আগের মত আর প্রসিদ্ধ অবস্থানে নেই, যা পরিবহনের প্রধান ব্যবস্থা সড়কপথ দ্বারা বহুলাংশে প্রতিস্থাপিত হচ্ছে। জ্যামাইকায় প্রাপ্ত ২৭২ কিলোমিটার রেলওয়ের মধ্যে বর্তমানে মাত্র ৫৭ কিলোমিটার ব্যবহৃত হচ্ছে বক্সাইট পরিবহনের জন্য। ২০০৮ সাল থেকে, সড়কপথে বাড়তি যানবাহন ভিড়ের ফলে পুরাতন রেল লাইনগুলো পুনর্গঠন করা হচ্ছে।
2,438 to 3,047 m: 2
1,524 to 2,437 m: 1
914 to 1,523 m: 3
under 914 m: 5 (1999 est.)
914 to 1,523 m: 2
under 914 m: 23 (1999 est.)
ডোমিনিকার পরিবহন ব্যবস্থা
ডোমিনিকাতে কোন রেলপথ নেই।
ডোমিনিকাতে প্রায় ৭৮০ কিমি দীর্ঘ মহাসড়ক ও সড়ক আছে। 
ডোমিনিকাতে তিনটি সমুদ্র বন্দর আছে: উত্তরের পোর্ট্‌সমাথ, ও অঁস-দে-মে, এবং দক্ষিণের রোসো।
দুইটি বিমানবন্দর আছে (১৯৯৯-এর হিসাব)।
আন্তর্জাতিক মহাকাশ স্টেশন
আন্তর্জাতিক মহাকাশ স্টেশন (, ) একটি বাসযোগ্য কৃত্রিম উপগ্রহ। এটি আন্তর্জাতিক মহাকাশ সহযোগিতায় পাঁচটি মহাকাশ গবেষণা সংস্থার একটি সমন্বিত প্রকল্প। এই পাঁচটি সংস্থা হচ্ছেঃঅপরদিকে ব্রাজিল সরাসরি অংশ না নিয়ে নাসার সাথে স্থাপিত অন্য একটি চুক্তির মাধ্যমে আন্তর্জাতিক মহাকাশ স্টেশনের স্থাপনায় কাজ করে যাচ্ছে। ইতালি ইউরোপীয় মহাকাশ সংস্থার সক্রিয় সদস্য হওয়া সত্ত্বেও আন্তর্জাতিক মহাকাশ স্টেশনের কাজে সরাসরি অংশ না নিয়ে অনুরুপ কিছু চুক্তির মাধ্যমে কাজ করে। তবে ইতালির চুক্তিগুলো ইউরোপীয় মহাকাশ সংস্থার সাথে।
অন্যান্য সাবেক মহাকাশ স্টেশনের মত এটিও খালি চোখে পৃথিবী থেকে দেখা যায়। এটি প্রতিদিন ১৫.৭ বার পৃথিবীকে প্রদক্ষিণ করে। পৃথিবীতে করা সম্ভবনা বা কঠিন এমন কিছু বৈজ্ঞানিক গবেষণা এখানে করা হয়ে থাকে।
কির্গিজস্তান
কিরগিজিস্তান () মধ্য এশিয়ার পূর্বভাগের একটি স্থলবেষ্টিত রাষ্ট্র। এর সরকারি নাম কিরগিজ প্রজাতন্ত্র (Кыргыз Республикасы "'কে'রগে'জ রেস্পুব্লিকাসে")। এর উত্তরে কাজাখস্তান, পূর্বে গণচীন, দক্ষিণে গণচীন ও তাজিকিস্তান এবং পশ্চিমে উজবেকিস্তান। বিশকেক শহর দেশটির রাজধানী ও বৃহত্তম শহর।
কিরগিজরা একটি মুসলিম তুর্কীয় জাতি যারা কিরগিজ নামের একটি তুর্কীয় ভাষাতে কথা বলে। এরা কিরগিজিস্তানের জনসংখ্যার সংখ্যাগরিষ্ঠ অংশ গঠন করেছে। উজবেক ও রুশ জাতির লোকেরা এখানকার উল্লেখযোগ্য সংখ্যালঘু সম্প্রদায়। ১৯শ শতকের শেষের দিকে কিরগিজিস্তান রুশ সাম্রাজ্যের অন্তর্গত হয়। ১৯২৪ সালে এটি সোভিয়েত ইউনিয়নের একটি স্বায়ত্তশাসিত অঞ্চলের মর্যাদা পায়। ১৯৩৬ সালে এটিকে একটি সোভিয়েত প্রজাতন্ত্রের মর্যাদা দেওয়া হয়। এটি তখন কিরগিজিয়া নামেও পরিচিত ছিল। ১৯৯১ সালে দেশটি স্বাধীনতা লাভ করে এবং ১৯৯৩ সালে নতুন সংবিধান পাস করে।
কিরগিজিস্তানের রাজনীতি একটি অর্ধ-রাষ্ট্রপতিশাসিত প্রতিনিধিত্বমূলক গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকারপ্রধান হলেন প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা সরকার এবং আইনসভা উভয়ের উপর ন্যস্ত।
সুউচ্চ পাহাড়ি ভূ-প্রকৃতি কিরগিজিস্তানের পরিবহন ব্যবস্থার উপর গভীর প্রভাব বিস্তার করেছে। কিরগিজিস্তানের সড়কগুলি খাড়া পাহাড়ী ঢাল বেয়ে সর্পিলাকারে উঠে নেমে চলে গেছে। অনেকসময় এগুলিকে সমুদ্র সমতল থেকে ৩০০০ মিটার উঁচু গিরিপিথের মধ্য দিয়ে যেতে হয়। রাস্তাগুলি প্রায়ই ভূমি-ধ্বস এবং হিমানী সম্প্রপাতের শিকার হয়। শীতকালে উচ্চ উচ্চতার দূরবর্তী অঞ্চলগুলিতে ভ্রমণ অত্যন্ত দুঃসাধ্য। আরেকটি সমস্যা হল সোভিয়েত আমলে নির্মিত বেশির ভাগ সড়কগুলির মধ্য দিয়ে বর্তমানে আন্তর্জাতিক সীমান্ত চলে গেছে, ফলে এসমস্ত সড়কে সীমান্ত প্রোটোকলগুলি মেনে চলতে গিয়ে অনেক সময় নষ্ট হয়। কিরগিজিস্তানে গ্রামীণ ও প্রত্যন্ত অঞ্চলে পরিবহনের মাধ্যম হিসেবে এখনও ঘোড়া ব্যবহৃত হয়।
কিরগিজ ভাষা কিরগিজিস্তানের সরকারি ভাষা। এই ভাষাতে কিরগিজিস্তানের অর্ধেকের বেশি লোক কথা বলেন। প্রায় ১৬% লোক রুশ ভাষাতে কথা বলেন। এখানে প্রচলিত অন্যান্য ভাষার মধ্যে আছে উজবেক ভাষা, চীনা ভাষা, মঙ্গোলীয় ভাষা ও উইগুর ভাষা।
মুহম্মদ এনামুল হক
ড. মুহম্মদ এনামুল হক (২০ সেপ্টেম্বর ১৯০২ - ১৬ ফেব্রুয়ারি ১৯৮২) ছিলেন একজন বাঙালি শিক্ষাবিদ, ভাষাবিদ ও সাহিত্যিক। তিনি চট্টগ্রামের ফটিকছড়ি থানার বখতপুর গ্রামে জন্মগ্রহণ করেন। ১৯২৯ সালে কলকাতা বিশ্ববিদ্যালয় থেকে তিনি বাংলায় এম.এ. পরীক্ষায় প্রথম শ্রেণীতে প্রথম স্থান অধিকার করেন এবং স্বর্ণপদক লাভ করেন।
১৬ ই ফেব্রুয়ারি ১৯৮২ সাল।
সরকারী বিজ্ঞান কলেজ
সরকারি বিজ্ঞান কলেজ (ইংরেজি: Government Science College ) বাংলাদেশের ঢাকার ফার্মগেট এলাকায় অবস্থিত। প্রথমে ইন্টারমেডিয়েট টেকনিক্যাল কলেজ নাম ছিল। ০৯ একর ভূমির উপর স্থাপিত এই কলেজ। এটিতে বিজ্ঞান ও ব্যবসায়ে শিক্ষা বিষয়ের উপরও পাঠদান করে। এখানে এইচ এস সি পর্যন্ত অধ্যয়নের সুযোগ আছে। কলেজে প্রকৌশল অঙ্কন বিষয়টি পড়ার সুযোগ রয়েছে।
কলেজটি ১৯৫৪ খ্রিস্টাব্দে টেকনিক্যাল হাই স্কুল নামে যাত্রা শুরু করে। ১৯৬২ খ্রিস্টাব্দে ইন্টারমেডিয়েট টেকনিক্যাল কলেজ হিসেবে পুন:নামকরন করা হয়। ১৯৮৫ খ্রিস্টাব্দে বি.এসসি কোর্স চালুর মাধ্যমে "সরকারি বিজ্ঞান কলেজ" হিসেবে কার্যক্রম শুরু করে। ২০০৯ সাল থেকে এই কলেজে বিজ্ঞান বিভাগের পাশপাশি ব্যবসায় শিক্ষা বিভাগটিও অন্তর্ভুক্ত করা হয়েছে। তবে ২০১৩ সনে তা আবার বন্ধ ঘোষণা করা হয়।২০১৯ সালের প্রথম থেকে আবার অনার্স ও মাস্টার শাখা চালু হয়েছে । ভর্তি কার্যতক্রম ১লা জানুয়ারি থেকে শুরু হয়েছে ।
পঠিত বিষয় সমূহঃ বাংলা, ইংরেজি, পদার্থবিজ্ঞান, রসায়ন, গণিত, জীববিজ্ঞান এবং প্রকৌশল অঙ্কন।
উল্লেখ্য, যে স্বল্প সংখ্যক কলেজে প্রকৌশল অঙ্কন বিষয়টি পড়ার সুযোগ রয়েছে, তার মধ্যে সরকারি বিজ্ঞান কলেজ অন্যতম।
মাধ্যমিক ও উচ্চ মাধ্যমিক শিক্ষা বোর্ড কর্তৃক জারীকৃত নীতিমালা অনুযায়ী ভর্তি করা হয়ে থাকে কলেজে। সরকার কর্তৃক নির্ধারিত বেতন ও ফি নেয়া হয় ।
আটটি শাখায় একশত পঞ্চাশজন করে মোট বারশত ছাত্র এখানে পড়াশোনার সুযোগ পেয়ে থাকে।
গাঢ় নীল শার্ট, অফ হোয়াইট প্যান্ট, কালো মোজা, কালো জুতা, আর শীতের সময়ে নীল সোয়েটার।
কলেজের সর্বমোট দুটি হোষ্টেল রয়েছে। প্রথম বর্ষের ছাত্রদের জন্য "ড. কুদরত-ই-খুদা হোষ্টেল" ও দ্বিতীয় বর্ষের ছাত্রদের জন্য "কাজী নজরুল ইসলাম হোষ্টেল" রয়েছে।
ছাত্রদের পড়াশোনার পাশাপাশি নৈতিক উন্নয়ন ও তাদের মাঝে নেতৃত্বের গুণাবলী বিকাশের লক্ষে চালু আছে সরকারি বিজ্ঞান কলেজ বিএনসিসি প্লাটুন (GSCBNCC)। এছাড়া ছাত্রদের সহশিক্ষা কার্যক্রমের অংশ হিসাবে কলেজের নিজস্ব বিতর্ক ক্লাব 'সরকারী বিজ্ঞান কলেজ বিতর্ক ক্লাব' (GSCDC), সরকারী বিজ্ঞান কলেজ বিজ্ঞান ক্লাব (GSCSC), ফটোগ্রাফি ক্লাব (GSCPC) ও সাংস্কৃতিক ক্লাব রয়েছে। তাছাড়া,কলেজে সাপ্তাহিক কুইজ প্রতিযোগিতার আয়োজন করা হয়। প্রতিটি উল্লেখযোগ্য দিন যথাযথ মর্যাদার ও নির্দিষ্ট কর্মসূচীর সাথে পালন করা হয়ে থাকে।
মুহম্মদ নূরুল হুদা
মুহম্মদ নুরুল হুদা (১৯৪৯) সত্তর দশকের একজন বাংলাদেশী প্রথিতযশা কবি। একই সঙ্গে তিনি একজন ঔপন্যাসিক ও সাহিত্য-সমালোচক। তাঁর জন্ম ১৯৪৯ খ্রিস্টাব্দে কক্সবাজার জেলায়। তাঁর প্রকাশিত গ্রন্থের সংখ্যা অর্ধ শতাধিক। ১৯৮৮ সালে বাংলা কবিতায় উল্লেখযোগ্য অবাদনের জন্য তাঁকে বাংলা একাডেমী পুরস্কার প্রদান করা হয়। এছাড়াও তিনি বহু পুরস্কারে ভূষিত হয়েছেন।
মমির অভিশাপ
মমির অভিশাপ ("") বেলজীয় কার্টুনিস্ট হার্জের "দুঃসাহসী টিন‌টিন" সিরিজের তেরোতম কমিক বই। বেলজিয়ামের ফরাসিভাষি দৈনিক লে সয়ার-এ এটির ধারাবাহিক প্রকাশ শুরু হয় ১৯৪৩ এর ডিসেম্বর থেকে, তখন বেলজিয়াম দ্বিতীয় বিশ্বযুদ্ধের নাজি সৈন্যদের দখলে। ১৯৪৪ সালের সেপ্টেম্বরে যখন মিত্রবাহিনী জার্মানদের হটিয়ে দেয়, কমিকসটির প্রকাশনা বন্ধ হয়ে যায়, কারণ তখন নাজিদের সহযোগিতা করার অভিযোগে হার্জের কাজের ওপর নিষেধাজ্ঞা নেমে আসে। দুবছর পর তিনি মুক্তি পান এবং এ গল্পটি প্রকাশিত হতে থাকে নতুন সাপ্তাহিক "টিনটিন" ক্রোড়পত্রে, সেপ্টেম্বর ১৯৪৬ থেকে এপ্রিল ১৯৪৮ পর্যন্ত। গল্পটির কেন্দ্রে আছে তরুণ সাংবাদিক টিনটিন ও তার বন্ধু ক্যাপ্টেন হ্যাডক এবং তাদের অপহৃত বন্ধু প্রফেসর ক্যালকুলাসের অনুসন্ধান, যার সাথে জড়িয়ে পড়ে এক রহস্যময় অসুখ, পেরুতে কাজ করা এক প্রত্নতাত্বিক অভিযাত্রী দলের সদস্যরা যার শিকার।
"মমির অভিশাপ" ব্যবসাসফল হয় এবং পত্রিকায় প্রকাশের পরের বছর কাস্টরম্যান এটি বই হিসেবে প্রকাশ করে। এই গল্পের বাকি অংশ হার্জ শেষ করেন পরবর্তী কমিকস "সূর্যদেবের বন্দি"তে। ততদিনে টিনটিন সিরিজটি ফরাসী-বেলজীয় কমিকস ধারার অবিচ্ছেদ্য অংশ হয়ে উঠেছে। সমালোচকেরা এটিকে "দুঃসাহসী টিনটিনের" সেরা অভিযানগুলোর সারিতে স্থান দিয়েছেন এবং সিরিজের সবচেয়ে "ভয়ঙ্কর পর্ব" বলে আখ্যায়িত করেছেন। গল্পটি অবলম্বনে ১৯৬৯ সালে বেলভিজিয়ন স্টুডিওস তৈরি করে চলচ্চিত্র "টিনটিন অ্যান্ড দা টেম্পল অব সান" এবং এলিপস ও নেলভানা করে এনিমেটেড সিরিজ "দি অ্যাডভেঞ্চার্স অব টিনটিন" (১৯৯১)।
ম্যাগনা কার্টা
ম্যাগনা কার্টা ইংল্যান্ডের একটি চুক্তি যা ১২১৫ সালে স্বাক্ষরিত হয়। ঐতিহাসিকভাবে ম্যাগনা কার্টা এতটাই গুরুত্বপূর্ণ যে একে বর্তমান সাংবিধানিক শাসনের সূচনা বলা যেতে পারে। ১১৮৮ সালে রাজা দ্বিতীয় হেনরি সব অস্থাবর সম্পত্তির উপর কর ধার্য করেন। কেননা, যুদ্ধের বিপুল ব্যয়ভার রাজার উপর এমন চাপ সৃষ্টি করেছিল যে, অতিরিক্ত কর ধার্য করা ছাড়া কোনো উপায় ছিল না। অন্য দিকে তার পুত্রদ্বয় রিচার্ড ও জন ছিলেন স্বৈরাচারী। বিশেষ করে রাজা জনের স্বেচ্ছাচারমূলক কাজের জন্য ভূস্বামীগণ অতিষ্ঠ হয়ে রাজার ক্ষমতা সংকোচনের জন্য সচেষ্ট হয়ে ওঠেন। ১২১৫ সালে ইংল্যান্ডের রাজা জন সামন্তদের চাপে পড়ে রাজার অধিকার সংক্রান্ত এই চুক্তিতে স্বাক্ষর করেন। এই চুক্তির কারণে রাজা কেও হতে হয়েছিলো নিয়মের অধীন। ইংল্যান্ডের রাজনৈতিক ইতিহাসে ম্যাগনা কার্টা প্রতিষ্টা অত্যন্ত গুরুত্বপূর্ণ ঘটনা। এর শর্ত গুলোর মধ্যে প্রধান হচ্ছে, রাজা প্রতিনিধি স্থানীয় লোকদের অনুমোদন ছাড়া কারো স্বাধীনতায় বা সম্পত্তিতে হস্তক্ষেপ করতে পারবেন না। এই চুক্তির সুপ্রভাব শুধু ইংল্যান্ডেই নয়, অন্যান্য দেশেও ছড়িয়ে পড়ে। ক্ষমতা লিপ্সু রাজা সহজেই এই চুক্তি তে স্বাক্ষর করতে চান নি। কিন্তু সকল সামন্ত মিলে রাজা জন কে লন্ডনের কাছে এক দ্বীপে বন্দি করে এই চুক্তিতে স্বাক্ষর করতে বাধ্য করেন। এই চুক্তি বিচার বিভাগকেও অনেকটা নিরপেক্ষ করছিলো।
ইংল্যান্ডের সংবিধান বলতে নির্দিষ্ট কোনো দলিল নেই। এই দলিলটি সে দেশের অন্যতম সাংবিধানিক দলিল। প্রজাদের অধিকার ও রাজার ক্ষমতা হ্রাসের যৌক্তিক এ দলিল পরবর্তীকালে যুক্তরাষ্ট্রসহ বহুদেশে মানবাধিকার ও জনগণের ক্ষমতায়নে গুরুত্বপূর্ণ পথনির্দেশক হিসেবে কাজ করেছে।
পোরশা উপজেলা
পোরশা বাংলাদেশের নওগাঁ জেলার অন্তর্গত একটি উপজেলা।
পোরশা উপজেলার উত্তরে সাপাহার, দক্ষিণে গোমস্তাপুর, পশ্চিমে ভারত, পূর্বে মহাদেবপুর উপজেলা।
এই উপজেলার ইউনিয়ন সমূহ হল -
১৭৯৩ সালে পোরশা অবিভক্ত দিনাজপুর জেলার থানা হিসেবে প্রতিষ্ঠিত হয়।
১.অনাথপুর সরকারী প্রাথমিক বিদ্যালয়।
২.নিতপুর আলোর পথে সরকারি প্রাথমিক বিদ্যালয়।
৩.দক্ষিণ লক্ষিপুর প্রাথমিক বিদ্যালয়।
৪. বড়গ্রাম সরকারি প্রাথমিক বিদ্যালয়।
৫. বিষ্ণপুর বটতলী সরকারী প্রাথিমক বিদ্যালয়।
৬. পশ্চিম রঘুনাথপুর সরকারী প্রাথিমক বিদ্যালয়। 
৭. গানইর সরকারি প্রাথমিক বিদ্যালয়।
৮. শিশা সরকারি প্রাথমিক বিদ্যালয়।
৯. চকনারায়ন সরকারি প্রাথমিক বিদ্যালয়।
১০. দয়াহার সরকারি প্রাথমিক বিদ্যালয়।
১১. ধুলাডাংগা সরকারি প্রাথমিক বিদ্যালয়।
১২. লেলাংগাহার সরকারি প্রাথমিক বিদালয়
১৩. মঠবাড়ী সরকারি প্রাথমিক বিদ্যালয়।
১৪. পলাশডাংগা সরকারি প্রাথমিক বিদালয়।
১৫. পোরশা সরকারি প্রাথমিক বালিকা বিদ্যালয়।
১৬. দিঘীপাড়া সরকারি প্রাথমিক বিদ্যালয়।
১৭. ছাতিয়া সরকারি প্রাথমিক বিদ্যালয়।
১৮. শহড়ন্দ আদর্শ সরকারি প্রাথমিক বিদ্যালয়।
১৯. বাকইল সরকারি প্রাথমিক বিদ্যালয়।
২০. বলদাহার সরকারি প্রাথমিক বিদ্যালয়।
২১. বিপ্রভাগ সরকারি প্রাথমিক বিদ্যালয়।
২২. চককির্ত্তলী সরকারি প্রাথমিক বিদ্যালয়।
২৩. বেলঘরিয়া সরকারি প্রাথমিক বিদ্যালয়।
২৪. জাফরপুর সরকারি প্রাথমিক বিদ্যালয়।
২৫. কামারধা সরকারি প্রাথমিক বিদ্যালয়।
২৬. কির্ত্তলী সরকারি প্রাথমিক বিদ্যালয়।
২৭. কোচন্না সরকারি প্রাথমিক বিদ্যালয়।
২৮. কুসুমকুন্ডা সরকারি প্রাথমিক বিদ্যালয়।
২৯. মহাডাংগা সরকারি প্রাথমিক বিদ্যালয়।
৩০. মুলুকডাংগা সরকারি প্রাথমিক বিদ্যালয়।
৩১. মশিদপুর সরকারি প্রাথমিক বিদ্যালয়।
৩২. নোনাহার আ: গনি শাহ্ সরকারি প্রাথমিক বিদ্যালয়।
৩৩. আমদা সরকারি প্রাথমিক বিদ্যালয়।
৩৪. বালিয়াচান্দা সরকারি প্রাথমিক বিদ্যালয়।
৩৫. বড়গুন্দইল সরকারি প্রাথমিক বিদ্যালয়।
৩৬. ডাংগাপাড়া সরকারি প্রাথমিক বিদ্যালয়।
৩৭. গাংগুরিয়া সরকারি প্রাথমিক বিদ্যালয়।
৩৮. হরিপুর সরকারি প্রাথমিক বিদ্যালয়।
৩৯. কাদিপুর সরকারি প্রাথমিক বিদ্যালয়।
চলন বিল
চলন বিল বাংলাদেশের উত্তরাঞ্চলের একটি বৃহৎ বিল। এটি রাজশাহী, নাটোর, সিরাজগঞ্জ, এবং পাবনা জেলা জুড়ে বিস্তৃত। সাতচল্লিশটি নদী ও অন্যান্য জলপথ চলনবিলের মধ্যে দিয়ে প্রবাহিত হয়। বিলটিতে পলিমাটি জমে, এর আকার সঙ্কুচিত হয়ে আসছে।
রাজশাহী বিভাগের চারটি জেলা, আটটি উপজেলা, ৬০টি ইউনিয়ন, ১৬০০ গ্রাম এবং ১৪টি নদী নিয়ে এর বিস্তৃতি।
চলন বিলের গঠন ঐতিহাসিকভাবেই আত্রাই ও বড়াল নদীর সংকোচনের সঙ্গে সম্পর্কযুক্ত। আত্রাই নদী ছিল চলন বিলের প্রধান যোগান দানকারী প্রণালী যা বৃহত্তর রাজশাহী জেলার উত্তরাংশ ও দিনাজপুর এলাকার জল নিষ্কাশন করত। বড়াল চলন বিল থেকে জল নির্গম পথ হিসেবে কাজ করে এবং বিলের পানি বহন করে যমুনা নদীতে ফেলে। চলন বিলের মধ্য দিয়ে বেশ কয়েকটি নদী প্রবাহিত হয়। এর মধ্যে উল্লেখযোগ্য হলো- করতোয়া, আত্রাই, গুড়, বড়াল, মরা বড়াল, তুলসী, ভাদাই, চিকনাই, বরোনজা, তেলকুপি ইত্যাদি।
গঠিত হওয়ার সময় চলনবিলের আয়তন ছিল প্রায় ১ হাজার ৮৮ বর্গকিলোমিটার। বর্তমানে এর আয়তন অনেক কমে এসেছে। চলনবিলের আয়তন ৫০০ বর্গমাইল বা প্রায় ১৪২৪ বর্গকিলোমিটার। আবার কোন জরিপ মতে চলনবিলের আয়তন ৮০০ বর্গমাইল বা প্রায় ২০৭২ কিলোমিটার। বর্তমানে চলনবিল অনেকখানি হ্রাস পেয়ে আয়তন দাঁড়িয়েছে ১১৫০ বর্গ কিলেমিটারে।
আসলে চলনবিল অনেকগুলো ছোট ছোট বিলের সমষ্টি। চলন বিল গঠনকারী ছোট ছোট বিলগুলি পশ্চিম থেকে পূর্বে যথাক্রমে:
বড় আকারের বিলগুলির বেশিরভাগই পাবনা জেলায় অবস্থিত, যেমন- গজনা বিল, বড়বিল, সোনাপাতিলা বিল, ঘুঘুদহ, চিরল বিল এবং গুরকা বিল। গজনা বিল দুলাই-এর দক্ষিণে ১২৩ বর্গ কিমি এলাকা জুড়ে অবস্থিত। বড়বিলের আয়তন ৩১ বর্গ কিমি। প্রায় ৩৫ বর্গ কিমি আয়তনের সোনাপাতিলা বিল পাবনা জেলার উত্তরাংশ জুড়ে অবস্থিত। চাটমোহর উপজেলায় কুরলিয়া ও দিক্ষিবিল দুটি যথাক্রমে ১৮ ও ১৫ বর্গ কিমি এলাকা জুড়ে অবস্থিত। চিরল ও গুরকা বিল- উভয়েরই আয়তন ৮ বর্গ কিমি এবং ঘুঘুদহ ৪ বর্গ কিমি।
উইলিয়াম লাবভ
উইলিয়াম লাবভ () (জন্ম ৪ঠা ডিসেম্বর, ১৯২৭) একজন মার্কিন ভাষাবজ্ঞানী। তিনি উপভাষাতত্ত্বের ওপর কাজ করেন। বর্তমানে তিনি মার্কিন যুক্তরাষ্ট্রের পেনসিলভেনিয়া বিশ্ববিদ্যালয়ের একজন অধ্যাপক।
উপভাষাতত্ত্ব
উপভাষাতত্ত্ব () ভাষাবিজ্ঞানের একটি উপশাখা যেখানে ভাষার ভৌগোলিক বৈচিত্র্য নিয়ে গবেষণা করা হয়।
উইলিয়াম লাবভ এই শাখার একজন প্রখ্যাত গবেষক।
নৃতাত্ত্বিক ভাষাবিজ্ঞান
নৃতাত্ত্বিক ভাষাবিজ্ঞান হল ভাষাবিজ্ঞানের একটি শাখা, যেখানে সংস্কৃতি ও ভাষার মধ্যে সম্পর্ক নিয়ে গবেষণা করা হয়। সমাজস্থ যে মানুষেরা একই ভাষায় ভাব বিনিময় করে, তাদের ভাষার সঙ্গে সংস্কৃতির সম্পর্ক আলোচনা করে নৃতাত্ত্বিক ভাষাবিজ্ঞান। সেই সমাজের ঐতিহ্য, বিশ্বাস, প্রথা, পারিবারিক সংগঠন প্রভৃতির সঙ্গে ভাষার সম্পর্ক কী, তাই নৃতাত্ত্বিক ভাষাবিজ্ঞানের আলোচ্য বিষয়। এতে মূলত এমন ধরনের ভাষা নিয়ে গবেষণা হয় যেসব ভাষার কোন লিখিত দলিল-দস্তাবেজ নেই।
সমতলের নৃতাত্ত্বিক জনগোষ্ঠী মাহাতো 
জাতির নিজস্ব ভাষায় প্রথম উপন্যাস কারাম এর লিঙ্কঃ
https://drive.google.com/file/d/0B5s86EP2ftisQXlkN2ZHWXl6ZTQ/view?usp=drivesdk
গোমস্তাপুর উপজেলা
গোমস্তাপুর উপজেলা বাংলাদেশের চাঁপাইনবাবগঞ্জ জেলার একটি প্রশাসনিক এলাকা।
এই উপজেলাটি মোট আয়তন ৩২৮.১৩ বর্গ কিলোমিটার। উপজেলার ভৌগোলিক অবস্থান উত্তর অক্ষাংশের ২৪°৪৪' এবং ২৪°৫৮' অক্ষাংশ ও পূর্ব গোলার্ধে ৮৮.১৩ এবং ৮৮.৫৮ দ্রাঘিমাংশের অবস্থিত। উত্তরে ভারত, পূর্বে পোরশা উপজেলা ও নিয়ামতপুর উপজেলা, দক্ষিণে শিবগঞ্জ উপজেলা এবং পশ্চিমে ভোলাহাট উপজেলা।
এক সময় এখানে রাজার গোমস্তারা বসবাস করত সে সময় থেকে এই উপজেলার নাম গোমস্তাপুর রাখা হয়। চাঁপাইনবাবগঞ্জ জেলার গোমস্তাপুর উপজেলা ০৮ টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। ঐ সালের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে গোমস্তাপুর থানার কার্যক্রম চালু হয়। এই এলাকার ইতিহাস পর্যালোচনায় দেখা যায় যে গোমস্তাপুরের সভ্যতা বহুপ্রাচীন। এছাড়াও এ এলাকায় কিছুক্ষুদ্র জাতিসত্বা বসবাস করে যাদের নিজস্ব ভাষা ও সংস্কৃতি রয়েছে।
১৯৭১ সালে মহান মুক্তিযুদ্ধ চলাকালীন গোমস্তাপুর উপজেলা ৭ নং সেক্টরের অধীনে ছিল। পাক সেনারা রহনপুর এ. বি. সরকারি উচ্চ বিদ্যালয়ে গড়ে তোলে সেনা ক্যাম্প। অত্র এলাকার মুক্তিযোদ্ধারা ১৯৭১ সালের ১১ ডিসেম্বর লেফটেন্যান্ট রফিকের নেতৃত্বে পাক সেনাদেরকে বিতাড়িত করতে সক্ষম হন। সেই থেকে গোমস্তাপুর উপজেলা মুক্তিযোদ্ধা কমান্ডের উদ্যোগে প্রতিবছর ১১ ডিসেম্বর দিনটিকে রহনপুর মুক্ত দিবস হিসেবে পালন করা হয়।
গোমস্তাপুর উপজেলার ভূ-প্রকৃতি ও ভৌগোলিক অবস্থান এই উপজেলার মানুষের ভাষা ওসংস্কৃতি গঠনে ভূমিকা রেখেছে। বাংলাদেশের দক্ষিণ-পূর্ব অঞ্চলে অবস্থিত এইউপজেলাকে ঘিরে রয়েছে ভারতের ত্রিপুরা রাজ্য, চাঁপাইনবাবগঞ্জ তথা রাজশাহী বিভাগের অন্যান্য উপজেলাসমূহ। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহা প্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। এ উপজেলায় সাঁওতাল, মুন্ডা, ওঁরাও, মাহালী প্রভৃতি আদিবাসী জনগোষ্ঠীর বসবাস লক্ষ্য করা যায়। এবং এসব জনগোষ্ঠির স্বতন্ত্র ভাষা ও সংস্কৃতির প্রভাব আশে পাশের অঞ্চলেও বিশেষ ভাবে লক্ষনীয়।
এই উপজেলার ইউনিয়ন সমূহ হচ্ছে -
২০১১ সালের আদমশুমারী অনুযায়ী এই এলাকার জনসংখ্যা ২,৪০,১২৩ জন; এর মধ্যে পুরুষ ১,২২,৩২৫ জন ও মহিলা ১,১৭,৭৯৮ জন। এখানে মুসলিম ২,২২,৫৬৮ জন, হিন্দু ১৪,৪২০ জন, বৌদ্ধ ১,৬২৪ জন, খ্রিস্টান ৫০ জন এবং অন্যান্য ১,৪৬১ জন।
নাচোল উপজেলা
নাচোল উপজেলা বাংলাদেশের চাঁপাইনবাবগঞ্জ জেলার একটি প্রশাসনিক এলাকা। বর্তমানে শিক্ষা ব্যবস্থায় উন্নত এই উপজেলা।
২৮৩.৬৮ বর্গকিলোমিটার আয়তনের এই উপজেলার উত্তর-পশ্চিমে গোমস্তাপুর উপজেলা, দক্ষিণ-পশ্চিমে শিবগঞ্জ উপজেলা ও চাঁপাইনবাবগঞ্জ সদর উপজেলা, দক্ষিণ-পূর্বে তানোর উপজেলা, উত্তর-পূর্বে নিয়ামতপুর উপজেলা। মহানন্দা, হাজারদিঘী, দামুস বিল ইত্যাদি এ এলাকার উল্লেখযোগ্য নদী ও খাল।
১৯৪৯ সালে ইলা মিত্রের নেতৃত্বে সমগ্র নাচোলে তেভাগা আন্দোলন ছড়িয়ে পড়ে। নাচোলের কৃষকরা বিশেষ করে সাঁওতালরা ছিল এই আন্দোলনের মূল চালিকাশক্তি। এই আন্দোলন “নাচোল আন্দোলন” বা “নাচোলের কৃষক আন্দোলন” নামেও পরিচিত।
১৯১৮ সালে প্রতিষ্ঠিত নাচোল থানা ১৯৮৪ সালে উপজেলায় উন্নীত হয়। একটি নাচোল সদর পৌরসভা ও ৪টি ইউনিয়নের সমন্বয়ে গঠিত। ৫.১৫ বর্গ কিলোমিটারের নাচোল শহর দুটি মৌজা নিয়ে গঠিত।
১,৪৬,৬২৭ জন। উল্লেখযোগ্য উপজাতি সাঁওতাল। স্বাক্ষরতার গড় হার ৬৮.০৫%।
নাচোল শহরের জনসংখ্যা প্রায় ৭৩৯১ জন; পুরুষ ৫৩.২%; মহিলা ৪৬.৮% জনসংখ্যার ঘনত্ব প্রতি বর্গ কিলোমিটারে ১৫৪০ জন।নাচোল উপজেলা বরেন্দ্র অঞ্চলভুক্ত এবং জনবসতি অনেক কম হওয়ায় শিক্ষা প্রতিষ্ঠান আশপাশের উপজেলার তুলনায় কম। কিন্তু বর্তমানে এই এলাকাতে জেলা শ্রেষ্ঠ স্কুল প্রতিষ্ঠান রয়েছে । এ উপজেলায় কলেজ ৮টি, মাধ্যমিক বিদ্যালয় ২৮টি, সরকারী প্রাথমিক বিদ্যালয় ৩৮টি, বেসরকারী প্রাথমিক বিদ্যালয় ৪৭টি।
কলেজের তালিকা
মাধ্যমিক বিদ্যালয়ের তালিকাকৃষকদের মধ্যে ৩০% ভূমিহীন, ৩৯% প্রান্তীয়, ২৫% মধ্যবিত্ত এবং ৬% ধনী। এখানে মাথাপিছু জমির পরিমাণ ০.১৬ হেক্টর।
প্রতি হেক্টর প্রথম শ্রেনীর কৃষি জমির মূল্য ২০,০০,০০০ থেকে ৩০,০০,০০০ টাকা।
১৫টি হাট-বাজার এবং ৬টি মেলা (নাচোল দূর্গাপূজা মেলা উল্লেখযোগ্য)।
ব্রাক, প্রশিকা, কারিতাস, আশ্রয়, বাংলাদেশ ইসলামিক ইয়থ সোসাইটি (বাইস)।
মসজিদ ৩৬৭টি এবং মন্দির ৪টি।
ভোলাহাট উপজেলা
ভোলাহাট উপজেলা বাংলাদেশের চাঁপাইনবাবগঞ্জ জেলার একটি প্রশাসনিক এলাকা।
এই উপজেলাটি বাংলাদেশের উত্তরাঞ্চলের সর্ব পশ্চিমের চারটি ইউনিয়নের সমন্বয়ে গঠিত। ভৌগোলিক বিভাজনে যা এক কালে প্রাচীন পৌড়্র বর্দ্ধনভূক্তি, দিনাজপুর, পূর্ণিয়া, মালদহ, রাজশাহী এবং সর্বশেষ চাঁপাই নবাবগঞ্জ জেলার অন্তর্গত বরেন্দ্রীয় ক্ষুদ্র জনপদ। এর পশ্চিমে ভারতের পশ্চিম বঙ্গ-এর মালদহ জেলার ইংরেজ বাজার থানা, উত্তরে ওল্ড মালদাহ থানা, পূর্বে একই জেলার হবিবপুর থানা, দক্ষিণে চাঁপাই নবাবগঞ্জ জেলার শিবগঞ্জ ও পূর্ব-দক্ষিণে গোমস্তাপুর উপজেলা। জেলা সদর হতে এর দূরত্ব প্রায় ৫৬ কিঃ মিঃ। মোট আয়তন ১২৩,৫২ বর্গ কিঃমিঃ। প্রাচীন বরেন্দ্রের প্রবলতম অংশ ভোলাহাট উপজেলা ২৪,৯৩৮৯° উঃ ও ৮৮,২০২৮° এ অবস্থিত।
ভোলাহাট ছিল ঐতিহাসিক গৌড়ের উপশহর। প্রাচীন বঙেগর রাজধানী ঐতিহাসিক গৌড় নগর্। এ উপজেলার লাগোয়া, ঠিক পশ্চিমে ঐতিহাসিক আবুল ফজল খ্যাত “ছাটিয়া ভাটিয়ার” বা আধুনিক ঐতিহ্যবাহী ভাতিয়া বিলের পশ্চিম সংলগ্ন স্থানে অবস্থিত। তাই ভোলাহাট-এর ইতিহাস গৌড় নগরী-কেন্দ্রীক। ভোলাহাট-এ কখন জনবসতি গড়ে উঠেছিল, তা নির্দিষ্টভাবে জানা যায় না।
বাংলাদেশের ভূখন্ড সৃষ্টি করেছে দেশটির অসংখ্য ছোট-বড় নদী। ভূতত্ত্বিকদের ধারণা যে, আনুমানিক বিশ-বাইশ কোটি বছর আগে এ অঞ্চলটি (সমগ্র বরেন্দ্র অঞ্চল) সমুদ্রগর্ভে নিমজ্জিত ছিল। হিমালয়ের পলি জমে স্তরে স্তরে গড়ে উঠেছে ভূখন্ডটি। মহানন্দা ও পদ্মা নদীর মধ্যবর্তি ভূভাগের প্রায় ৮,৪০০ বর্গকিলোমিটার এলাকা জুড়ে যে বরেন্দ্র অঞ্চল, তা পলি গঠিত সমতল ভূমি থেকে প্রায় ১৫-৪০ মিটার উঁচু।
এই উপজেলার ইউনিয়নগুলো হচ্ছে -
২০০১ সালের আদমশুমারি বাংলাদেশ অনুযায়ী ভোলাহাট উপজেলার মোট জনসংখ্যা ৯২,১৪৯ জন। পুরুষ জনসংখ্যার ৫০.৫৮%, এবং নারী ৪৯.৪২%। এই উপজেলা পরিবারের হল ১৯,২৫৭টি। বাংলাদেশ আদমশুমারি, ২০০১ হিসাবে সাক্ষরতার হার ৩৯.২২% এবং পুরুষ সাক্ষরতার হার ৩৯.৭১% ও মহিলা সাক্ষরতার হার ৩৮.৭৪%।
এখানে আম, ধান, রেশম এবং চর অঞ্চলে আখের চাষ হয়।
ভোলাহাট উপজেলা প্রধানত আমের উপর নির্ভরশীল। তবে রেশম শিল্পটি এখনও বেঁচে রয়েছে। মূলত ভোলাহাট উপজেলার বজরাটেক অঞ্চলে রেশমের ব্যবসা এখন বিদ্যমান।
মহানন্দা নদী, কাজী জালাল সাহেবের তিন শত বিঘা জমির উপর আম বাগান
মেন্‌সা ইন্টারন্যাশনাল
মেন্‌সা বিশ্বের সবচেয়ে বুদ্ধিমান মানুষদের নিয়ে গঠিত সর্ববৃহৎ সংস্থা।
এর সদস্য সংখ্যা প্রায় ১০০০০০০। শুধু যুক্তরাষ্ট্রেই এর সদস্য আছেন ৪৩০০০ জন। এই সংস্থাটি প্রতিষ্ঠিত হয় ১৯৪৬ সালে। বিভিন্ন পেশা,বয়স এবং শিক্ষার মানুষ এর সদস্য। সদস্যদের এই বৈচিত্র এই সংস্থাকে বিচক্ষন এবং চটপটে লোকদের এক মিলনস্থলে পরিণত করেছে। শুধু বুদ্ধিবৃত্তিক আলোচনা ছাড়াও এই গ্রুপ টি নানা রকম মজাদার কাজ যেমন মন্টি পাইথন দেখা, ঈশ্বরের অস্তিত্ব নিয়ে মজাদার আলাপ করা থেকে শুরু করে নানা রকম ঘরোয়া খেলাধুলায়ও নিজেদের নিয়োজিত করে থাকে। সদস্য হবার একমাত্র যোগ্যতা হলো বুদ্ধিমত্তা। 
মেনসার সদস্য হতে হলে মেনসা পরিচালিত অথবা কোন স্বীকৃত আইকিউ পরীক্ষায় প্রায় ১৩২ আইকিউ এর অধিকারী হতে হবে। অন্যভাবে বলতে গেলে ৯৮ তম পার্সেন্টাইল মার্ক অর্জন করতে হবে।
চাঁপাইনবাবগঞ্জ সদর উপজেলা
নবাবগঞ্জ সদর উপজেলা বাংলাদেশের চাঁপাইনবাবগঞ্জ জেলার একটি প্রশাসনিক এলাকা।
এই উপজেলাটি বাংলাদেশের মানচিত্রে চাঁপাইনবাবগঞ্জ সদর উপজেলার অবস্থান সর্ব পশ্চিমে। পূর্বদিকে রাজশাহী জেলার গোদাগাড়ী উপজেলা ও নওগাঁ জেলা, উত্তরে ভারতের পশ্চিমবঙ্গ, পশ্চিমে পদ্মা নদী ও পশ্চিমবঙ্গ এবং দক্ষিণে পদ্মা নদী ও
পশ্চিমবঙ্গ। চাঁপাইনবাবগঞ্জ সদর উপজেলা ২৪‘২২ `হতে ২৪‘৫৭ `উত্তর অক্ষাংশে এবং ৮৭‘৫৫ `হতে ৮৮‘২৩ `পূর্ব দ্রাঘিমায় অবস্থিত।
১৯৪৭ সালে ভারত বিভাগের সময় র‌্যাডক্লিফ রোয়েদাদ অনুসারে নবাবগঞ্জ এবং তার পার্শ্ববর্তী শিবগঞ্জ, নাচোল, ভোলাহাট ও গোমস্তাপুর থানাকে মালদহ থেকে বিচ্ছিন্ন করে পূর্ব পাকিস্তানের রাজশাহী জেলার অন্তর্ভুক্ত করা হয়। শাসন ব্যবস্থার সুবিধার্থে ১৯৪৮ সালের ১ নভেম্বর রাজশাহী জেলার একটি থানা ও দিনাজপুরের অন্তর্ভুক্ত পোরশা থানাসহ একটি নতুন মহকুমার সৃষ্টি হয় এবং নবাবগঞ্জ শহরে মহকুমা সদর দপ্তর স্থাপিত হয় । এই নতুন মহকুমার নাম রাখা হয় ‘নবাবগঞ্জ’।
১৯৮২ সালে তৎকালীন রাষ্ট্রপতি হুসেইন মুহম্মদ এরশাদ প্রশাসনকে জনগণের দোর গোড়ায় পৌঁছে দেয়ার ঘোষণা দিয়ে থানাগুলোকে উপজেলা এবং মহকুমাকে জেলায় রূপান্তরিত করেন। এই পদক্ষেপের কারণে নবাবগঞ্জের ৫টি থানা শিবগঞ্জ, নাচোল, ভোলাহাট, গোমস্তাপুর ও নবাবগঞ্জ সদর উপজেলায় উন্নীত হয়।
এই উপজেলাটি ১৪টি ইউনিয়নের সমন্বয়ে গঠিত। এগুলো হলোঃ
২০০১ সালের আদমশুমারী অনুযায়ী এখানকার মোট জনসংখ্যা ৪,৫২,৬৫০ জন; এর মধ্যে পুরুষ ২,২৭,৩০১ জন এবং মহিলা ২,২৫,৩৪৯ জন।
আম, কাঁঠাল, কলা
চাঁপাই নবাবগঞ্জ সদর উপজেলায় দুইটি ব্রিজ রয়েছে
বড়াইগ্রাম উপজেলা
বড়াইগ্রাম বাংলাদেশের নাটোর জেলার অন্তর্গত একটি উপজেলা।
বড়াইগ্রাম উপজেলার আয়তন ২৯৯.৬১ বর্গ কিলোমিটার। উত্তরে গুরুদাসপুর উপজেলা এবং নাটোর সদর উপজেলা, দক্ষিণে পাবনা জেলার আটঘরিয়া উপজেলা ও ঈশ্বরদী উপজেলা, পূর্বে পাবনা জেলার চাটমোহর উপজেলা, পশ্চিমে লালপুর উপজেলা ও বাগাতিপাড়া উপজেলা।
বড়াইগ্রাম থানা সৃষ্টি হয় ১৮৬৯ সালে ও থানাকে উপজেলায় রূপান্তর করা হয় ১৯৮৩ সালে। নির্বাচনী এলাকা-৬১- নাটোর-৪ (গুরুদাসপুর-বড়াইগ্রাম। ইউনিয়ন-০৭টি (সাত) ১নং জোয়ারী,
২নং বড়াইগ্রাম, ৩নং জোনাইল, ৪ নং নগর, ৭নং গোপালপুর, ৬ নং চান্দাই,৫নং মাঝগাঁও পৌরসভা-০২টি ১।বড়াইগ্রাম ২।বনপাড়া। মৌজা-১৫২ টি । আবাদযোগ্য জমির পরিমাণ-২৬,২০৯ হেক্টর । সরকারী হাসপাতাল-০১ টি । স্বাস্থ্য কেন্দ্র/ক্লিনিক-০৬ টি / ৩২ টি । বেসরকারী ক্লিনিক-০৫ টি । পোষ্ট অফিস-১৯ টি । নদ-নদী-০২ টি । হাট-বাজার-২১ টি । ব্যাংক-১৩ টি ।
বড়াইগ্রাম উপজেলার নামকরণ সম্বন্ধে নির্দিষ্ট কিছু জানা যায় না। এ উপজেলার মধ্যে দিয়ে প্রবাহিত হয়েছে বড়াল নদীর দুটি শাখা। উপজেলার অধিকাংশ গ্রামই বড়াল নদীর দুই ধারে অবস্থিত সে কারণে একে বড়ালগ্রাম বলা হত। কালক্রমে বড়াল নদী থেকেই বড়াইগ্রামের উৎপত্তি হয়েছে। এককালের খালে ভরা জঙ্গলাবৃত্ত স্থানটুকুই বর্তমানে বড়াইগ্রাম নামে পরিচিত।
সেসময়ে এ অঞ্চলে শিক্ষিত পরিবার ছিল জোয়াড়ীর বিশি পরিবার, দ্বারীকুশির জমিদার পরিবার, নগরের রায় পরিবার এবং কালিকাপুরের জমিদার পরিবার। বিশি পরিবারেরই বাংলার প্রখ্যাত লেখক প্রমথ নাথ বিশি। আর শিক্ষিত পরিবার ছিল হারোয়ার চক্রবর্তী পরিবার।
জনসংখ্যা-২,৯৪,৭২৩ । ৯৮২ জন প্রতি বর্গ কিলোমিটারে ।ফসল: রসুন, আখ, ধান, মোমকালাই, গম, মসুর, ভুট্টা ইত্যাদি।
প্রাচীন ঐতিহাসিক ও ঐতিহ্যের ধারাবাহিকতায় অন্যান্য উপজেলা হতে বড়াইগ্রাম উপজেলাকে সহজেই পৃথক করা যায়। এক সময়ের বড়াইগ্রাম উপজেলা হেড কোয়ার্টার বনজঙ্গলে ভরা ছিল। বনপাড়া-পাবনা মহাসড়ক এ্বং বনপাড়া-হাটিকুমরুল মহাসড়ক হওয়ার পর যোগাযোগ ব্যবস্থার উন্নতির সাথে সাথে বড়াইগ্রাম উপজেলার গুরুত্ব অন্যান্য উপজেলার চেয়ে বৃদ্ধি পায়। বড়াইগ্রাম উপজেলার শতকরা ৮০ ভাগ লোক কৃষিজীবি। খাদ্যে প্রায় স্বয়ংসম্পূর্ণ। শীতে এখানে প্রচুর খেজুরের গুড় উৎপাদিত হয়। যা স্থানীয় চাহিদা মিটিয়েও দেশের বিভিন্ন এলাকায় প্রেরণ করা হয।  এলাকার উঁচু জমিতে সারা বছর বিভিন্ন প্রকার শাক সবজি জন্মে। বর্ষায় বিস্তীর্ণ এলাকার ধান ক্ষেত বৃষ্টির পানিতে প্লাবিত হয়। এতে নানা রকম দেশী মাছের সমারোহ দেখা যায়। অনেক পূর্ব হতেই বড়াইগ্রামের সাথে রাজধানী ঢাকাসহ উত্তর ও দক্ষিণ অঞ্চলের যোগাযোগ ব্যবস্থার যুগান্তকারী পরিবর্তন এসেছে। ফলে কৃষিজাত পণ্য, মাছ,ফল ও শাক সবজী দেশের অন্যত্র প্রেরণ সহজ হয়েছে। এ উপজেলায় মোট ২৬২০৯ হেকটর আবাদী জমি রয়েছে। এখানকার মাটি বেশ উর্বর। প্রায় ১০০% জমি সেচ সুবিধার আওতায় রয়েছে।
পাবনা সদর উপজেলা
পাবনা সদর উপজেলা বাংলাদেশের পাবনা জেলার অন্তর্গত একটি উপজেলা।পাবনা জেলা পদ্মা এবং যমুনা নদীর মিলনস্থলে অবস্থিত। ১৯৪৮ সালে যমুনা নদীকে পাবনা জেলার সীমানা নির্ধারক ঘোষণা করা হয়। কাজেই পাবনা একটি প্রাচীন জেলা এবং সদর উপজেলা জেলার প্রানকেন্দ্রে অবস্থিত
এই উপজেলার পূর্বে সাঁথিয়া উপজেলা এবং সুজানগর উপজেলা, পশ্চিমে ঈশ্বরদী উপজেলা, উত্তরে আটঘরিয়া উপজেলা এবং দক্ষিণে কুষ্টিয়া জেলা এবং পদ্মা নদী ও ইছামতি নদী।
নির্বাচনী এলাকাঃ ৭২, পাবনা-৫।
থানা/ইউনিয়নঃ ১ টি পৌরসভা এবং ১০ টি ইউনিয়ন।
মৌজাঃ ২৫৯ টি।
১৯২৮ সালের ১৬ অক্টোবর তারিখে তৎকালীন রাজশাহী জেলার ৫টি এবং যশোহর জেলার ৩টি থানা নিয়ে পাবনা জেলার সৃষ্টি হয়। ১৮৫৫ সালে সিরাজগঞ্জ থানাকে ময়মনসিংহ জেলা থেকে নিয়ে পাবনা জেলার সাথে যুক্ত করা হয়। ১৯৮৪ সাল পর্যন্ত পাবনা সদর মহকুমা এবং সিরাজগঞ্জ নিয়ে পাবনা জেলা গঠিত ছিল। ১৯৮৪ সালে পাবনা ও সিরাজগঞ্জ দুটি স্বতন্ত্র জেলা হিসেবে পরিচিতি লাভ করে।
জনসংখ্যাঃ ৪,৭৬,৯৩২ জন।
ঘনত্বঃ ১০৭৪ জন/বর্গ কিঃ মিঃ
মেডিক্যাল কলেজঃ ১ টি
বিজ্ঞান ও প্রযুক্তি বিশ্ববিদ্যালয়ঃ ১ টি
সরকারী মাধ্যমিক বিদ্যালয়ঃ ৩ টি
ক্যাডেট কলেজঃ ১ টি
পলিটেকনিক ইনষ্টিটিটঃ ১ টি
ভোকেশনাল ইনষ্টিটিউটঃ ১ টি
কমার্শিয়াল ইনষ্টিটিউটঃ ১ টি
আইন কলেজঃ ১ টি
প্রাথমিক শিক্ষক প্রশিক্ষক ইনষ্টিটিউটঃ ১ টি
টেক্সটাইল ইনষ্টিটিউটঃ ১ টি
সেবিকা প্রশিক্ষণ কেন্দ্রঃ ১ টি
হোমিওপ্যাথিক কলেজঃ ১ টি
পাবনা সদর উপজেলার দোগাছী ও গয়েশপুরের তাঁতের কাপড় ও লুঙ্গি দেশবিখ্যাত এবং পাবনা সদর উপজেলায় তাঁত শিল্প আছে। পাবনা সদর থানায় সর্বমোট ব্যাংক এর সংখ্যা ৬১ টি।পাবনা জেলা থেকে প্রতিদিন ৭টি দৈনিক পত্রিকা প্রকাশিত হয়। এ জেলার সাপ্তাহিক পত্রিকা রয়েছে ৬ টি।
চাটমোহর উপজেলা
চাটমোহর বাংলাদেশের পাবনা জেলার অন্তর্গত একটি উপজেলা।
চাটমোহর উপজেলা আয়তন: ৩০৫.৬৩ বর্গ কিমি। অবস্থান: ২৪°০৬´ থেকে ২৪°২১´ উত্তর অক্ষাংশ এবং ৮৯°১২´ থেকে ৮৯°২৪´ পূর্ব দ্রাঘিমাংশ। এই উপজেলার উত্তরে- সিরাজগঞ্জ জেলার তাড়াস উপজেলা, দক্ষিণে- পাবনা জেলার আটঘরিয়া উপজেলা, পূর্বে পাবনা জেলার ভাঙ্গুরা উপজেলা এবং পশ্চিমে নাটোর জেলার বড়াইগ্রাম উপজেলা অবস্থিত।
উপজেলার নামকরণঃ
কথিত আছে যে, খ্রীষ্টিয় পঞ্চদশ শতাব্দীতে এখানে সোনার মোহর ক্রয়-বিক্রয় হতো। তখন ডাকাতদের উপদ্রব বেশি থাকায় বিক্রেতারা ডাকাতদের কবল থেকে রক্ষা পাওয়ার জন্য চটের থলিতে সোনার মহর নিয়ে এসে বিক্রি করতো। সোনার মোহর চটের থলিতে ভরে নিয়ে এসে বেচা-কেনা হতো বলে এখানকার নামকরণ করা হয়েছে চাটমোহর।
উপজেলার ভৌগোলিক অবস্থানঃ
চাটমোহর উপজেলা পাবনা জেলার অন্যতম বৃহৎ উপজেলা। এটি বড়াল নদীর তীরে অবস্থিত। এর উত্তরে সিরাজগঞ্জ জেলার তাড়াশ উপজেলা, দক্ষিণে পাবনা জেলার আটঘরিয়া উপজেলা, পূর্বে পাবনা জেলার ভাঙ্গুড়া উপজেলা এবং পশ্চিমে নাটোর জেলার বড়াইগ্রাম উপজেলা অবস্থিত।
বর্তমান উপজেলার ইতিহাসঃ
পাবনা জেলার চাটমোহর উপজেলা একটি অতি প্রাচীন ও প্রসিদ্ধ জনপদ। এককালে এ উপজেলার সিংহভাগ অংশ তথা বর্তমান হান্ডিয়াল, নিমাইচড়া, ছাইকোলা ও বিলচলন ইউনিয়ন চলনবিলের অন্তর্ভুক্ত ছিল। ধীরে ধীরে এখানে জনবসতি গড়ে ওঠে বর্তমানে একটি অমিত সম্ভাবনার উপজেলায় পরিণত হয়েছে। ব্রিটিশ শাসনামলে এই এলাকার অপরাধ নিয়ন্ত্রণে রাখার জন্য এখানে কেবলমাত্র একটি পুলিশ ষ্টেশন ছিল। পরবর্তীতে উহা ‘থানা’ নামে পুনঃনামকরণ করা হয়। ‘থানা’ যখন এলাকার বিভিন্ন উন্নয়ন কর্মকান্ডের কেন্দ্রবিন্দুতে পরিণত হয় তখন প্রথমে এটি ‘আপগ্রেড থানা’ এবং পরবর্তীতে ‘উপজেলায়’ রূপান্তর করা হয়। আয়তন এবং জনসংখ্যা উভয় দিক দিয়ে চাটমোহর পাবনা জেলার তৃতীয় বৃহত্তম উপজেলা। ১৯৪৯ সালে এখানে থানা প্রতিষ্ঠিত হয়, ১৯৬০ সালে থানা উন্নয়ন সার্কেলে রূপান্তর করা হয় এবং ১৯৮২ সালে উপজেলা হিসেবে ঘোষণা করা হয়। ১৯৮২ সালের ১৫ ডিসেম্বর তারিখে তৎকালীন আঞ্চলিক সামরিক আইন প্রশাসক কর্নেল এ.এম. হাম্মাদ কর্তৃক চাটমোহর থানা কে ‘আপগ্রেড থানা’ হিসেবে ঘোষণা করা হয় যা পরবর্তীতে ‘উপজেলা’ হিসেবে পরিচিতি লাভ করে।
চাটমোহর উপজেলা ১টি পৌরসভা ও ১১টি ইউনিয়ন নিয়ে গঠিত:
মোট জনসংখ্যা ২,৮৭,৭৯০ জন;
চাটমোহর উপজেলার মাধ্যমিক বিদ্যালয় সমূহঃ
চাটমোহর উপজেলার মাদ্রাসা সমূহঃ
ধর্মীয় স্থাপনাসমূহ:
অবস্থান: উপজেলা পরিষদ সংলগ্ন চাটমোহর।
যেভাবে যাওয়া যায়: উপজেলা হতে আনুমানিক ২০০ গজ দূরে অবস্থিত। জেলা সদর বাস অথবা সিএনজিযোগে দূরত্ব ৩৫ কি: মি:।
অবস্থান: সমাজবাজার, চাটমোহর, পাবনা।
যেভাবে যাওয়া যায়: উপজেলা সদর থেকে সড়ক পথে ট্যক্সিযোগে। বর্ষাকালে নদীপথে। দূরুত্ব ১০কি:মি:।
অবস্থান: হান্ডিয়াল, চাটমোহর, পাবনা।
যেভাবে যাওয়া যায়: সড়কপথে বাস ও ট্যাক্সি যোগে। উপজেলা সদর হতে প্রায় ১৮কি:মি: দক্ষিণে। বর্ষাকালে নদীপথে।
অবস্থান: মথুরাপুর, চাটমোহর, পাবনা।
যেভাবে যাওয়া যায়: উপজেলা সদর থেকে ০৬কি:মি: দক্ষিণ-পশ্চিম দিকে। চাটমোহর-পাবনা প্রধান সড়কের সন্নিকটে।
অবস্থান: চাটমোহর উপজেলার দক্ষিণ সীমান্ত।
যেভাবে যাওয়া যায়: সড়কপথে বাস অথবা ট্যাক্সি যোগে। বর্ষাকালে নদী পথে। উপজেলা সদর হতে ১৫কি:মি: দক্ষিণে।
উপজেলা সদর হতে ৫ কিলোমিটার উত্তরে খলিসাগাড়ি বিলের
প্রমথ চৌধুরীর পৈতৃক ভিটা: বাংলা সাহিত্যর বিখ্যাত লেখক, বাংলা সাহিত্যর চলিত রীতির প্রবর্তক, প্রমথ চৌধুরীর পৈতৃক নিবাস উপজেলা সদর হতে পশ্চিম দিকে প্রায় ৫ কিমি দূরে হরিপুর ইউনিয়নে অবস্থিত।http://chatmohar.pabna.gov.bd
সুজানগর উপজেলা
সুজানগর বাংলাদেশের পাবনা জেলার অন্তর্গত একটি উপজেলা।
এই উপজেলার পূর্বে বেড়া উপজেলা ও আমিনপুর থানা, পশ্চিমে পাবনা সদর উপজেলা, উত্তরে সাঁথিয়া উপজেলা, দক্ষিনে পদ্মা নদী।
এই উপজেলার ইউনিয়ন সমূহ হচ্ছে - 
তবে সাগরকান্দি, রাণীনগর, আহম্মদপুর ইউনিয়ন ২০১৩ সালের ২০ অক্টোবর আমিনপুর থানার অধীনে চলে যায়।
গাজনার বিল হচ্ছে সুজানগরের একটি প্রসিদ্ধ স্থান।
ফরিদপুর উপজেলা
ফরিদপুর বাংলাদেশের পাবনা জেলার অন্তর্গত একটি উপজেলা।
ভৌগলিকভাবে ২৪.০০৫’-২৪.০১৪ উত্তর অক্ষাংশ এবং ৮৯.০১৭-৮৯.০২৭ পূর্ব দ্রাঘিমাংশের মধ্যে এর অবস্থান। এ উপজেলার উত্তরে - ভাঙ্গুড়া উপজেলা ও সিরাজগঞ্জ জেলার উল্লাপাড়া উপজেলা, পূর্বে সিরাজগঞ্জ জেলার শাহজাদপুর উপজেলা, দক্ষিণে সাঁথিয়া উপজেলা ও আটঘরিয়া উপজেলা এবং পশ্চিমে চাটমোহর উপজেলা ও ভাঙ্গুরা উপজেলা।
এই উপজেলার ইউনিয়নগুলো হচ্ছে -
এ উপজেলার মোট জন সংখ্যা ১,২৩,৯১৯ জন। যার মধ্যে ৬৩,৬১৮ জন রয়েছে পুরুষ এবং নারী সংখ্যা ৬০,৩০১ জন।
এ এলাকার ৪৭% মানুষই শিক্ষিত(যাদের বয়স ৭ বছরের উপরে )। মেয়েদে শিক্ষার হার ৪৩%এবং ছেলেদের শিক্ষার হার ৫১ %। সরকারি প্রাথমিক বিদ্যালয়ের সংখ্যা ৪৮টি। রেজিষ্ট্রারি বেসরকারি প্রাথমিক বিদ্যালয়ের সংখ্যা৩২টি। মোট ১২টি উচ্চবিদ্যালয়ের মধ্যে রয়েছে ৩ টি বালিকা বিদ্যালয়।মাদ্রাসার সংখ্যা ৪৯টি। ব্রাক স্কুল ৪৯টি। কলেজ ৪ টি।
অর্থনীতি প্রাধানত কৃষি নির্ভর। প্রায় ৭৫-৮৫% লোক কৃষির উপর প্রত্যক্ষ ও পরোক্ষ ভাবে নির্ভরশীল। প্রাধান ফসল ধান, সরিসা, গম, পাট, খেসারি, পিয়াজ ইত্যাদি
মাসুম আজিজ,